stanford-oval/wikipedia huggingface dataset:
הנרי חיבוקלצת
מדבבים בעברית

במאי הדיבוב בעברית היה שרון בורגאוקר, ומפיקת הדיבוב הייתה ענבר שטגר עזרא.
לורן סביר - הנרי
עינת אזולאי - סאמר
שיר כהן - קובי
גלעד קלטר - אבו
טליה ברקאי - אמא / אייבו
יורם יוספסברג - סבו / אדוארדו
עדן גמליאל - דנזל
לירון כרקוקלי - איזבלה (2013)
ספיר דרמון - אסטל
אורלי קטן - סבתו / אמסטין
מייה קדוש - גרטי (2015)
אורלי תגר - דמויות שונות (2013 - 2014)
את שיר הפתיחה של הסדרה ביצע גילן שחף בניהולו המוזיקלי של שרון בורגאוקר, שניהל גם את שאר השירים בסדרה.
שידור

| עונה | עונה | פרקים | פרקים | שודרה לראשונה (ארצות הברית)> הפרק הראשון | שודרה לראשונה (ארצות הברית)> הפרק האחרון |
| --- | --- | --- | --- | --- | --- |
|  | 1 | 26 | 26 | 15 באפריל 2013 | 2 במאי 2014 |
|  | 2 | 23 | 23 | 24 באוקטובר 2014 | 30 בנובמבר 2015 |
תותית (סדרת טלוויזיה, 2010)

| --- | --- |

לוגו הסדרה באנגלית
 מבוסס על:  תותית
 סוגה:  סדרת הנפשה ממוחשבת, סדרה מוזיקלית, סדרה לילדים
 כותבים:  קארל גיורס, ליסה מלביי, מארק זסלאב, קרטר קרוקר
 בימוי:  בוב האת'קוק
 מדבבים:  אנה קומר, ג'ניס ג'וד, אנדראה ליבמן, בריט אמקיליפ, אינגריד נילסון, אשלי באל, שאנון צ'אן קנט, ויקטוריה דאפילד, איידה דראמונד, דיאנה קארינה, רבקה שויצ'ט
 מדבבים בעברית:  אריאל שמיר, אור אלטמן, מאי יעקובסון, ספיר דרמון, רונה בקרמן, אסתר אתי קסטרו, מיכל רשף, קטי כהן, לורן סביר, אורלי תגר, עדי רז, הדר שחף-מעיין, זיו מאיר, אלי לולאי, יהונתן מגון, גיא רושיניאק, עדי זינו, נורית בנאי קורן
 ארץ מקור:  ארצות הברית ארצות הברית  צרפת צרפת  קנדה קנדה
 שפות:  אנגלית (הסדרה דובבה לשפות נוספות, ביניהן: עברית)
 מספר עונות:  4
 מספר פרקים:  65
 תוכנית מקור:  תותית
 הפקה
 הפצה:  פוקס המאה ה-20
 אורך פרק:  21 דקות
 שידור
 רשת שידור:  Discovery Family
 רשת שידור בישראל:  ערוץ הופ! מכאן 33
 תקופת שידור מקורית:  10 באוקטובר 2010 – 12 בספטמבר 2015
 תקופת שידור בישראל:  2010 – 2015
 קישורים חיצוניים
 דף התוכנית ב-IMDb
תותית (באנגלית: Strawberry Shortcake's Berry Bitty Adventures) היא סדרת הנפשה ממוחשבת אמריקאית-קנדית-צרפתית לילדים המבוססת על דמותה של "תותית" מחברת "American Greetings". הסדרה משמשת כסדרת אתחול לסדרה "תותית" ששודרה לראשונה בשנת 2003. הסדרה בוימה על ידי בוב האת'קוק ונכתבה על ידי קארל גיורס, ליסה מלביי, מארק זסלאב וקרטר קרוקר.
הסדרה שודרה לראשונה בארצות הברית בערוץ Discovery Family החל מה-10 באוקטובר 2010 עד ה-12 בספטמבר 2015. בישראל הסדרה שודרה בדיבוב לעברית בערוץ הופ! החל משנת 2010 עד שנת 2015.
לסדרה הופקו 4 עונות ובהן 65 פרקים באורך 21 דקות, ולפניהם הופק סרט הטלוויזיה "תותית: השמיים הם הגבול" ששימש לה כפיילוט. לסדרה יצאה סדרת אתחול בשם "Strawberry Shortcake: Berry in the Big City".
תקציר העלילה

עלילת הסדרה מתרחשת בארץ תות, שם גרים בעלי חיים, אוכמנים, תותית וחבריה. בכל פרק בסדרה, תותית (הדמות הראשית של הסדרה) עוזרת לחבריה, לומדת דברים חדשים, פותרת בעיות ומשחקת עם חבריה.
הדמויות

תותית (Strawberry Shortcake) - מנהלת בית קפה. היא מתחשבת, אופטימית, נלהבת ומלאת רעיונות. חיות המחמד שלה הם פודינג החתולה וקוקי הכלב.
תפוזית (Orange Blossom) - בעלת חנות למוצרי אפייה. היא חכמה, אנרגטית ותמיד מוכנה להושיט יד ולעזור.
פיצפוצית (Plum Pudding) - רקדנית ובעלת סטודיו לריקוד. היא פעילה, מהירה ומצחיקה.
לימונית (Lemon Meringue) - מעצבת שיער ובעלת סלון יופי. היא יצירתית ובעלת סטייל.
אוכמנית (Blueberry Muffin) - בעלת חנות ספרים. היא חרוצה ואינטליגנטית.
יפית (Raspberry Torte) - מעצבת אופנה בעלת בוטיק. היא אופנתית, ידידותית ומנומסת.
דובדבנית (Cherry Jam) - מוזיקאית ומלחינה. היא שחקנית מפורסמת.
אוכמניוני (Huckleberry Pie) - בן האנוש היחיד בסדרה שהוא בן. הבעלים של שירות אימוץ חיות מחמד.
אוכמן שושן - אוכמן זקן אשר מנהיג את חבורת האוכמנים האנושיים.
נסיכת האוכמנים - מלכת האוכמנים האנושיים.
תפוחית (Apple Dumpling) - בת דודה של תותית. אוהבת לצאת להרפתקאות. כותבת בלוג בו היא מספרת על ההרפתקאות שלה. חיית המחמד שלה היא צב המכונה כוס תה.
חמוצית (Sour Grapes) - אחותה התאומה של דובשנית. מתנהגת בצורה שלילית. עובדת בבית הקפה של תותית.
דובשנית (Sweet Grapes) - אחותה התאומה של חמוצית. ביישנית. עובדת בבית הקפה של תותית.
אדון זחל (Mr. Longface) - זחל דמוי אנוש, מופיע במספר פרקים.
המדבבים

בין השנים 2012 עד 2013 במאי הדיבוב בעברית היה שרון בורגאוקר, ובשאר השנים במאית הדיבוב הייתה אפי בן ישראל. בכל השנים מפיקת הדיבוב הייתה ענבר שטגר עזרא.
| שם הדמות | מדבב/ת באנגלית | מדבב/ת בעברית |
| --- | --- | --- |
| תותית | אנה קומר | אריאל שמיר |
| תפוזית | ג'ניס ג'וד | אור אלטמן |
| פיצפוצית | אשלי באל | ספיר דרמון |
| לימונית | אנדראה ליבמן | אסתר אתי קסטרו |
| אוכמנית | בריט אמקיליפ | מאי יעקובסון |
| יפית | אינגריד נילסון | מיכל רשף / קטי כהן |
| דובדבנית | שאנון צ'אן קנט / ויקטוריה דאפילד | לורן סביר |
| אוכמניוני | איידה דראמונד | יהונתן מגון |
| אוכמן שושן |  | אלי לולאי / זיו מאיר |
| נסיכת האוכמנים |  | רונה בקרמן |
| תפוחית | רבקה שויצ'ט |  |
| חמוצית | דיאנה קארינה |  |
| דובשנית | אנדראה ליבמן |  |
| אדון זחל |  | עדי רז |
| דמויות שונות |  | זיו מאיר |
| דמויות שונות |  | אורלי תגר |
| דמויות שונות |  | גיא רושיניאק |
| דמויות שונות |  | נורית בנאי קורן |
| דמויות שונות |  | עדי זינו |
| דמויות שונות |  | הדר שחף-מעיין |
שידור הסדרה

| עונה | עונה | פרקים | פרקים | שודרה לראשונה (ארצות הברית)> הפרק הראשון | שודרה לראשונה (ארצות הברית)> הפרק האחרון |
| --- | --- | --- | --- | --- | --- |
|  | פיילוט | פיילוט | פיילוט | 21 במרץ 2009 | 21 במרץ 2009 |
|  | 1 | 26 | 26 | 10 באוקטובר 2010 | 15 בנובמבר 2010 |
|  | 2 | 13 | 13 | 5 בנובמבר 2011 | 24 במרץ 2012 |
|  | 3 | 13 | 13 | 23 בפברואר 2013 | 11 במאי 2013 |
|  | 4 | 13 | 13 | 20 ביוני 2015 | 12 בספטמבר 2015 |
סרטי טלוויזיה

לסדרה יצאו כמספר סרטי טלוויזיה המבוססים על הסדרה. הסרט "תותית: השמיים הם הגבול" הוא הסרט היחיד של הסדרה שדובב לעברית, סרט זה גם משמש כפיילוט של הסדרה.
תן זהוב

| תן זהוב |
| --- | --- |
 תן זהוב בהודו
מצב שימור
 conservation status: least concern ללא חשש (LC)‏
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: טורפים
תת־סדרה:: דמויי כלב
משפחה:: כלביים
סוג:: כלב
מין:: תן זהוב
שם מדעי
 Canis aureus ‏לינאוס, 1758
תחום תפוצה


תן בהודו
נקבת תן בפארק הירקון
תן זהוב, נחל לוטם, אזור חיפה
תן זהוב או תן מצוי (שם מדעי: Canis aureus) הוא מין ממשפחת הכלבים מסוג כלב בגודל בינוני, החי בדרום אסיה ובדרום אירופה.
תפוצה

תפוצה עולמית: ממזרח אירופה ומאזור הבלקן במערב ועד להודו ודרום-מזרח אסיה במזרח. בישראל, התן הוא המין המצוי ביותר מבין משפחת הכלביים. נפוץ בעיקר בצפון הארץ ומרכזה, אך נמצא גם בצפון הנגב ובמדבר יהודה. באזורים צחיחים התנים שוכנים בסבך צמחייה ליד מעיינות. התנים נפוצים מאוד בסביבת האדם, סמוך למזבלות ובעיקר בקרבת מושבים ליד מצבורי פגרים של תרנגולות המושלכים על ידי הלולנים.
תיאור

התן הוא בגודל בינוני וצבעו חום זהוב-אפרפר. זנבו קצר יחסית, וקצהו כתום ושחור. על חזהו יש כעין מפית לבנה, שצורתה מיוחדת לכל פרט ועל פיה ניתן לזהותו. ראשו של הזכר רחב מראש הנקבה, ועל עורפו יש רעמת שיער שחור. הנקבות לרוב בהירות יותר. משקלו של התן נע בין 5 ל-12 ק"ג (9-8 ק"ג בממוצע).
תת-מינים

תן טורקי (C. a. aureus)
תן סיאמי (C. a. cruesemanni)
C. a. ecsedensis
תן הודי (אנ') (Canis aureus indicus)
תן אירופי (אנ') (C. a. moreoticus)
תן סרי לנקי (אנ') (C. a. naria)
תן סורי (C. a. syriacus) - מצוי בישראל
בעבר הזאב הזהוב האפריקני (Canis anthus), החי גם הוא בישראל, נחשב לתת-מין שלו התן הזהוב. אולם מבדיקות התברר שהוא קרוב יותר לזאב, ולימים הוגדר כמין עצמאי.
ארגון חברתי ופעילות

התן חי בזוגות כשלכל זוג טריטוריה ששטחה כ-1 קמ"ר. הטריטוריה מסומנת בשתן, גללים, שריטות בקרקע וקולות. לעיתים הצעירים נותרים עם הוריהם ועוזרים להם לטפל בגורים, וכשהמזון מצוי בשפע יכולות להיווצר כך להקות קטנות. התן פעיל בלילה, אך גם בשעות הבוקר המוקדמות ואחרי הצהריים. התן טורף לרוב חיות קטנות (מכרסמים, עופות וזוחלים), אך ניזון גם מפגרים. התנים ברמת הגולן נצפו טורפים גם עופרי צבאים ובעמק החולה ניזונים גם מעופות מים כמו שקנאים ועגורים.
התנים מנהלים אורח חיים מונוגמי, הם טריטוריאליים בעליל ותוחמים את נחלתם על ידי עשיית צרכים בגבולותיה. הזוג צד ביחד או נפרד. לעיתים חוברים מספר זוגות כדי לצוד בעל חיים גדול ממדים.
יחסי גומלין עם האדם בישראל

בקרבת מושבים וקיבוצים נהנה התן מכמות גדולה של עגלים ותרנגולות למאכל וכך עלול לגרום לנזק רב לחקלאים המגדלים, שמנסים לעיתים להרעילו. בנוסף, התן עלול במקרים נדירים לגרום לכלבת.
בשנת 1964 בניסיון להדביר את מחלת הכלבת פוזרו על ידי משרד החקלאות עשרות אלפי אפרוחים מורעלים, כתוצאה מכך נפגעה אוכלוסיית התנים בארץ באופן קשה ביותר. יחד עם התנים הושמדו מהרעלה ישירה גם זאבים, שועלים, נמיות, חתולי ביצות, חתולי בר, נמרי מדבר ועוד טורפים. בעלי חיים נוספים הורעלו מהרעלה משנית (לדוגמה עופות דורסים שניזונו מפגרים הורעלו מהם). בעקבות היעלמות הטורפים, חל ריבוי גדול באוכלוסיות מכרסמים, ארנבות וחוגלות, שגרמו לחקלאות נזקים קשים מאלה שגרמו התנים לפני מבצע ההדברה. לפיכך חדל משרד החקלאות מלנקוט בשיטת הרעלה המונית זו. אף על פי כן, הרשות עודנה פועלת לדילול אוכלוסיית התנים בישראל, שצפיפותם בארץ היא מהגבוהות בעולם; בשנת 2015, למשל, נורו בהיתר בישראל יותר מ-2,300 תנים. מטרתו של הדילול היא בעיקר למנוע נזק לחקלאים.
בסוף העשור הראשון של המאה ה-21 שבו ונצפו תנים זהובים באזור פארק הירקון. מספר התנים בשטח פארק זה כיום (2025) הוא לפחות כ-60 פרטים. הם ניזונים בעיקר מאשפה ומהאכלות על ידי בני אדם, ועל כן אוכלוסייתם משגשגת. לאחר תלונות של חלק מתושבי השכונות הצמודות לפארק ברמת גן ובתל אביב, רשות הטבע והגנים החלה לנסות ללכוד את התנים ולהעבירם לאזורים פחות מיושבים, אך בעקבות התנגדות לפעילות זו היא הופסקה.
גלריה

תן זהוב משוטט ברחובות בת ים
זוג תנים בסרי לנקה
תן בהודו
לקריאה נוספת

בני שלמון, מדריך היונקים בישראל, הוצאת כתר, 1993.
הסרטים המצוירים של מיני

| --- | --- |

לוגו הסדרה בעברית
 מבוסס על:  "מועדון החברים של מיקי מאוס" "מיקי מאוס: הרפתקאות מבולבלות"
 סוגה:  הנפשה ממוחשבת, ילדים
 יוצרים:  רוברטס גאנווי
 מדבבים:  ראו כאן
 מדבבים בעברית:  ראו כאן
 ארץ מקור:  ארצות הברית ארצות הברית
 שפות:  אנגלית (הסדרה דובבה לשפות נוספות, ביניהן עברית)
 מספר עונות:  8
 מספר פרקים:  100
 הפקה
 חברת הפקה:  Disney Television Animation DQ Entertainment Technicolor Animation Productions
 הפצה:  Disney–ABC Domestic Television
 אורך פרק:  כ-2-5 דקות
 שידור
 רשת שידור:  דיסני ג'וניור
 רשת שידור בישראל:  דיסני ג'וניור
 תקופת שידור מקורית:  14 בנובמבר 2011 – הווה
 תקופת שידור בישראל:  2012 – 2016
 קישורים חיצוניים
 אתר רשמי
 דף התוכנית ב-IMDb
הסרטים המצוירים של מיני (באנגלית: Minnie's Bow-Toons) היא סדרת הנפשה ממוחשבת אמריקאית לילדים, המשמשת כספין אוף לסדרות "מועדון החברים של מיקי מאוס" ו"מיקי מאוס: הרפתקאות מבולבלות". הסדרה נוצרה על ידי רוברטס גאנווי, והופקה על ידי Disney Television Animation,‏ DQ Entertainment ו-Technicolor Animation Productions.
הסדרה שודרה לראשונה בארצות הברית בערוץ דיסני ג'וניור ב-14 בנובמבר 2011. בישראל הסדרה שודרה לראשונה בדיבוב לעברית בערוץ דיסני ג'וניור ישראל בשנת 2012. לסדרה הופקו 8 עונות ו-100 פרקים באורך 2-5 דקות.
הסדרה זכתה בשנת 2013 בפרס אמי לתוכניות טלוויזיה יומיות להישג אינדיבידואלי יוצא דופן באנימציה, כמו כן נוצרו בהשראתה כ-7 משחקי מחשב.
הסדרה הייתה חלק מתכני הבכורה בשירות הסטרימינג דיסני+ כשהגיע לישראל ב-16 ביוני 2022.
תקציר העלילה

עלילת הסדרה מתרחשת לאחר אירועי הפרק "Minnie's Bow-tique" בסדרה "מועדון החברים של מיקי מאוס", בו מיני מאוס פתחה בוטיק משל עצמה עם מגוון קשתות וסרטים, ומציגה כיצד היא מנהלת את הבוטיק יחד עם חברתה הטובה דייזי דאק והציפור המכנית קוקולואה.
בעונה השלישית הבנות פותחות סלון יופי לחיות בסמוך לבוטיק, ובעונה הרביעית הן יוצאות לטיולים ברחבי העולם, כאשר הן ביקרו בערים כמו לונדון, ונציה וטוקיו. בעונות שש ושבע, שמבוססות על הסדרה "מיקי מאוס: הרפתקאות מבולבלות" ונקראות !Minnie’s Bow-Toons: Party Palace Pals, הבנות פותחות עסק חדש לתכנון מסיבות. בעונה השמינית, שנקראת Minnie’s Bow-Toons: Camp Minnie, הבנות פותחות מחנה קיץ, בו הן עוזרות לחניכים ליהנות מהרפתקאות בחיק הטבע.
בנוסף לשלושת הדמויות הראשיות, בסדרה זו משתתפים גם קלרבל, גופי, מיקי מאוס, דונלד דאק, פלוטו והאחייניות התאומות של מיני מאוס, מילי ומלודי.
מדבבים

הדיבוב העברי של הסדרה בוים על ידי אפרת קרצמן, והופק על ידי אסנת סדן בין השנים 2012-2014 ומעיין שניידר-משה בשנת 2016.
| דמויות | מדבב/ת באנגלית | מדבב/ת בעברית |
| --- | --- | --- |
| מיני מאוס | ראסי טיילור (עונות 1-5) קייטלין רוברוק (עונות 6-8) | נועה גורן |
| דייזי דאק | טרס מקנייל | עדי קוזלובסקי (2012) הדר שחף-מעיין |
| קוקולואה | ניקה פוטרמן | אילנית גרשון |
| קלרבל | אפריל וינצ'ל | הדר שחף-מעיין |
| מילי | אוואלון רובינס | בר פאר (2012) שחר קדוש (2012-2013) |
| מלודי | אוואלון רובינס | עדן גמליאל (2012-2013) |
| גופי | ביל פארמר | יורם יוספסברג (2012-2014) |
| מר פינגווני | ביל פארמר | יורם יוספסברג (2012-2014) |
| פלוטו | ביל פארמר | נשאר הדיבוב המקורי |
| פיגארו | פרנק ולקר | נשאר הדיבוב המקורי |
| ג'ואי | מקס צ'ארלס | עידו גביש (2012) |
| מיקי מאוס | ברט איוואן | אוהד שחר (2014) |
| דונלד דאק | טוני אנסלמו |  |
בנוסף דיבב בדיבוב העברי גלעד קלטר דמויות שונות בשנת 2016.
שידור

| עונה | עונה | פרקים | פרקים | שודרה לראשונה (ארצות הברית)> הפרק הראשון | שודרה לראשונה (ארצות הברית)> הפרק האחרון |
| --- | --- | --- | --- | --- | --- |
|  | 1 | 10 | 10 | 14 בנובמבר 2011 | 30 בינואר 2012 |
|  | 2 | 10 | 10 | 12 בנובמבר 2012 | 5 בפברואר 2013 |
|  | 3 | 10 | 10 | 7 בנובמבר 2013 | 3 בפברואר 2014 |
|  | 4 | 8 | 8 | 20 בפברואר 2014 | 22 בינואר 2015 |
|  | 5 | 3 | 3 | 22 בינואר 2016 | 22 בינואר 2016 |
|  | 6 | 20 | 20 | 5 באפריל 2021 | 25 במרץ 2022 |
|  | 7 | 20 | 20 | 23 במאי 2022 | 8 באוקטובר 2022 |
|  | 8 | — | — | 21 ביוני 2023 | — |
פט שופ

| --- | --- |

כרזת הסדרה
 מבוסס על:  ליטל פט שופ בליית'
 סוגה:  סדרת אנימציה, סדרת קומדיה, סדרת פנטזיה, סדרה מוזיקלית, סדרת הרפתקאות
 מדבבים:  ראו כאן
 מדבבים בעברית:  ראו כאן
 ארץ מקור:  קנדה קנדה ארצות הברית ארצות הברית
 שפות:  אנגלית (הסדרה דובבה לשפות נוספות, ביניהן עברית)
 מספר עונות:  4
 מספר פרקים:  104
 תוכנית המשך:  פט שופ: עולם משלנו (סדרת אתחול)
 הפקה
 חברת הפקה:  Allspark Animation DHX Media
 הפצה:  נטפליקס 
 אורך פרק:  22 דקות
 שידור
 רשת שידור:  Discovery Family
 רשת שידור בישראל:  ערוץ הילדים
 תקופת שידור מקורית:  10 בנובמבר 2012 – 4 ביוני 2016
 תקופת שידור בישראל:  2013 – 2017
 קישורים חיצוניים
 אתר רשמי
 דף התוכנית ב-IMDb
 
פט שופ (באנגלית: Littlest Pet Shop) היא סדרת אנימציה קנדית-אמריקאית לילדים מסוגת קומדיה, פנטזיה, מוזיקה והרפתקאות. הסדרה מבוססת על זיכיון חברת הצעצועים "ליטל פט שופ" ובובות "בליית'" שבבעלות הסברו. הסדרה היא סדרת האתחול השנייה של זיכיון "ליטל פט שופ".
הסדרה עוסקת בנערה מתבגרת בשם בליית' בקסטר שאחרי שעברה דירה היא משיגה יכולת לתקשר עם בעלי חיים. מתחת לדירתה החדשה נמצאת חנות חיות המחמד המפורסמת, שם בליית' עובדת ומשוחחת עם קבוצת חיות מחמד. בכל פרק בליית' והחיות עוברים הרפתקאות חדשות ועושים הכל בשביל שהחנות לא תיסגר. ברוב פרקי הסדרה יש שירים, את שיר הפתיחה של הסדרה בעברית מבצעת מיכל רשף, שגם דיבבה את בליית' בעונות הראשונות של הסדרה.
הסדרה שודרה במדינות רבות ברחבי העולם, ביניהן ארצות הברית, איטליה, צרפת וישראל. בארצות הברית הסדרה שודרה בערוץ Discovery Family החל מה-10 בנובמבר 2012 עד ה-4 ביוני 2016. בישראל הסדרה שודרה בערוץ הילדים בדיבוב לעברית החל משנת 2013 עד שנת 2017.
לסדרה נוצרו 4 עונות ו-104 פרקים באורך 22 דקות. על בסיס הסדרה נוצרו בובות הדומות לדמויות הסדרה, משחקים ועיבודים לקומיקס. בשנת 2017 נוצר לזיכיון "ליטל פט שופ" סדרת אתחול שלישית בשם "פט שופ: עולם משלנו".
תקציר העלילה

הסדרה מתמקדת בנערה בשם בליית' בקסטר שמעצבת פריטי ובגדי אופנה. עקב קידום של אביה הטייס בעבודה, היא עברה איתו לעיר חדשה. מתחת לבניין שבו הם נמצאים בעיר החדשה יש חנות חיות קטנה. יום אחד, ממש במקרה, בלייט נכנסה לחנות החיות וגילתה שיש לה יכולת להבין ולדבר עם חיות. החיות סיפרו לבליית' שיש חנות חיות גדולה בעיר ושעומדים לסגור את חנות החיות שבה הם נמצאים. בשביל שהחנות לא תיסגר, בליית' החליטה לעבוד בחנות ולעצב בגדים לחיות המחמד. במהלך הסדרה רואים איך בליית' מסתדרת בעיר החדשה והרפתקאות שונות של חיות המחמד.
דמויות ראשיות > בני אנוש

בליית' בקסטר - נערה שאוהבת לעצב פריטי ובגדי אופנה. יש לה יכולת להבין ולדבר עם חיות. בשביל שחנות החיות לא תיסגר, היא החליטה לעבוד בחנות בשביל לעצב בגדים לחיות המחמד.
אנה טוומבלי - מנהלת חנות חיות המחמד. נדיבה ונחמד מאוד. אוהבת חיות מחמד ועושה הכל בשביל שיהיה להם נוח.
רוג'ר בקסטר - אבא של בליית'. עובד כטייס.
התאומות ביסקיט - תאומות בריוניות ועשירות ששונאות את בליית' ויעשו הכל בשביל לסגור את חנות החיות הקטנה.
דמויות ראשיות > חיות מחמד

ראסל פרגוסון - קיפוד המתגורר בחנות חיות המחמד. אחראי מאוד ושומר על הסדר והבטיחות בחנות.
סוניל נוולה - נמייה המתגורר בחנות חיות המחמד. לסוניל יש מבטא הודי והוא מאוד ביישן. למרות ביישנותו, הוא אוהב לעשות קסמים לחבריו.
ויני טריו - שממית המתגורר בחנות חיות המחמד. רקדן מוכשר.
פפר קלארק - בואש המתגוררת בחנות חיות המחמד. אוהב לספר בדיחות.
מינקה מארק - קופה המתגוררת בחנות חיות המחמד. אוהבת לצייר.
זואי טרנט - כלבה המתגוררת בחנות חיות המחמד. אוהבת לשיר. חלומה להיות זמרת ושחקנית מפורסמת.
פני לינג - פנדה המתגוררת בחנות חיות המחמד. רגישה מאוד ונפגעת בקלות.
קרם חמאה - ארנבת ננסית צהובה שהצטרפה מאוחר יותר לחנות חיות המחמד. רקדנית, פעילה ושובבה.
מדבבים

במאית הדיבוב של הסדרה בעברית הייתה אפי בן ישראל ומפיקת הדיבוב הייתה ענבר שטגר עזרא.
| שם הדמות | מדבב/ת באנגלית | מדבב/ת בעברית |
| --- | --- | --- |
| בליית' בקסטר | אשלי באל | מיכל רשף (2013-2014) לורן סביר (2015-2017) |
| אנה טוומבלי | קתלין בר | ענת ניב |
| רוג'ר בקסטר | מיכאל קופסה | סער בדישי |
| ויטני ביסקיט |  | שחר קדוש |
| בריטני ביסקיט |  | עדן גמליאל מייה קדוש (2014) |
| ראסל פרגוסון | סמואל וינסנט | מיכאל עינב (2013-2014) גילן שחף (2015-2017) |
| סוניל נוולה | פיטר ניו | אלון שר |
| ויני טריו | קייל רידאוט | דן קיזלר |
| פפר קלארק | טבית'ה אס טי' סרמאן | הדר שחף-מעיין |
| מינקה מארק | קירה טוזר | מאי יעקובסון |
| זואי טרנט | ניקול אוליבר קיילי אפ (שירה) | שירלי לילו |
| פני לינג | ג'וסלין לואיואן לאורה הייסטינגס (שירה) | רוני נדלר |
| קרם חמאה | קאת'י ווסלוק | מיכל רשף (2013-2014) שחר קדוש |
שידור

| עונה | עונה | מספר פרקים | תקופת שידור מקורית> שידור ראשון | תקופת שידור מקורית> שידור אחרון |
| --- | --- | --- | --- | --- |
|  | 1 | 26 | 10 בנובמבר 2012 | 27 באפריל 2013 |
|  | 2 | 26 | 2 בנובמבר 2013 | 12 באפריל 2014 |
|  | 3 | 26 | 31 במאי 2014 | 7 במרץ 2015 |
|  | 4 | 26 | 7 בנובמבר 2015 | 4 ביוני 2016 |
הצעצועים שעיצבו אותנו

| --- | --- |

לוגו הסדרה באנגלית
 סוגה:  דוקומנטרי
 יוצרים:  בריאן וולק-ווייס
 כותבים:  דונלד איאן בלאק
 בימוי:  טום סטרן, בריאן וולק-ווייס
 ארץ מקור:  ארצות הברית ארצות הברית
 שפות:  אנגלית
 מספר עונות:  3
 מספר פרקים:  12
 הפקה
 מפיקים בפועל:  בריאן וולק-ווייס, טום שטרן, סיסקו הנסון, אן קרקיט, אדווין זין
 חברת הפקה:  The Nacelle Company
 הפצה:  נטפליקס
 אורך פרק:  43 - 51 דקות
 שידור
 רשת שידור:  נטפליקס
 רשת שידור בישראל:  נטפליקס
 תקופת שידור מקורית:  22 בדצמבר 2017 – הווה
 קישורים חיצוניים
 דף התוכנית ב-IMDb
הצעצועים שעיצבו אותנו (באנגלית: The Toys That Made Us) היא תוכנית טלוויזיה דוקומנטרית אמריקאית, אשר נוצרה על ידי בריאן וולק-ווייס. הסדרה בוימה על ידי טום סטרן ובריאן וולק-ווייס, ונכתבה על ידי דונלד איאן בלאק. הסדרה שודרה לראשונה בכל הפלטפורמות של נטפליקס (ביניהן ישראל) ב-22 בדצמבר 2017. הסדרה מתמקדת בהיסטוריה של קווי צעצועים חשובים שנוצרו במהלך השנים. כיום יש לסדרה 3 עונות ו-12 פרקים באורך 43–51 דקות. שפת המקור של הסדרה היא אנגלית.
תקציר הסדרה

בכל פרק בסדרה, מציגים את האנשים שמאחורי זיכיונות הצעצועים האיקוניים ביותר בהיסטוריה. המומחים מדברים על עלייתן, נפילתן, ועל יצירותיהם השוות מיליארדים.
שידור הסדרה

| עונה | עונה | מספר פרקים | תקופת שידור מקורית בנטפליקס> שידור ראשון | תקופת שידור מקורית בנטפליקס> שידור אחרון |
| --- | --- | --- | --- | --- |
|  | 1 | 4 | 22 בדצמבר 2017 | 22 בדצמבר 2017 |
|  | 2 | 4 | 25 במאי 2018 | 25 במאי 2018 |
|  | 3 | 4 | 15 בנובמבר 2019 | 15 בנובמבר 2019 |
הערות שוליים

↑  חדש בטלוויזיה: שישי, 22 בדצמבר 2017, שי שגב, באתר מגפון, 20 בדצמבר 2017
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "הצעצועים שעיצבו אותנו".
תרגומי הארי פוטר

הארי פוטר ואבן החכמים בהולנדית: Harry Potter en de Steen der Wijzen
הארי פוטר ומסדר עוף החול בפינית: Harry Potter ja Feeniksin kilta
סדרת ספרי "הארי פוטר" היא סדרת ספרים בסוגת הפנטזיה, שנכתבה על ידי ג'יי קיי רולינג. הסדרה נחלה הצלחה רבה וההערכה גורסת כי נמכרו מעל 500 מיליון ספרים. העובדה כי מדובר בספר המיועד גם לילדים והפופולריות הרבה לה זכתה הסדרה, הובילו לכך שהסדרה תורגמה משפת המקור, אנגלית, לשפות רבות.
הסדרה תורגמה ל-75 שפות, בהן לטינית, יוונית עתיקה וגאלית סקוטית. התרגום לשפות אלה נעשה משיקולים אקדמיים (יצירת חומר קריאה מודרני עבור הלומדים שפות אלו והעוסקים בהן). לעיתים תורגמה הסדרה למספר ניבים של אותה שפה, כגון פורטוגזית ברזילאית ופורטוגלית.
סדרת הספרים "תורגמה" אף לאנגלית אמריקנית – במקומות שבהם יש שימוש במילים או בביטויים "בריטיים" הם הוחלפו במילים מקבילות בניב האמריקני. בישראל, הוצעו למכירה שתי הגרסאות בשפה האנגלית. הגרסה העברית תורגמה משפת המקור, אנגלית בריטית.
הספר בגרסתו המקורית, ללא תרגום, הופץ באנגלית בריטית למדינות רבות: אירלנד, קנדה, דרום אפריקה, ניו זילנד ואוסטרליה.
בחודש פברואר 2020 יצא לאור התרגום ביידיש של הספר הראשון: הערי פּאָטער און דער פֿילאָסאָפֿישער שטיין ("הארי פוטר ואבן החכמים").
תהליך התרגום

כדי לכתוב תרגום חוקי לספר, היה על המוציא לאור לפנות ולחתום על חוזה עם סוכנות המחברת, Christopher Little Literary. את המתרגם בחרו המוציאים לאור ללא התערבות חיצונית.
הספר לא הגיע לידיהם של המתרגמים לפני תאריך היציאה הרשמי שלו באנגלית; כלומר, תהליך התרגום יכול היה להתחיל רק לאחר שהמהדורות האנגליות כבר יצאו לאור. תהליך זה יצר פער של מספר חודשים בין פרסום המקור ופרסום התרגום והגביר את מכירת המהדורות האנגליות במדינות בהן אנגלית אינה השפה המדוברת. כך למשל, הפכה המהדורה האנגלית של הספר החמישי לספר הראשון באנגלית שעמד בראש רשימת רבי המכר בצרפת. באיטליה, הפעילו מעריצי פוטר את "מבצע נוצה", בו הציפו את המוציא לאור ("Salani") בנוצות (בדומה לינשופים של הוגוורטס) בדרישה להאיץ את תהליך התרגום של הספר השביעי בסדרה לאיטלקית. במדינות רבות, גרם העיכוב ליציאתם של תרגומים לא חוקיים או מזויפים.
כל ספרי הארי פוטר שראו אור בעברית, הופיעו בסדרת פרוזה של ספרי עליית הגג וידיעות ספרים ובתרגומה של גילי בר-הלל.
תרגומים מזויפים

בשונה מ"תרגומים פיראטיים" שאמנם אינם מורשים אך הם תרגום לספר המקורי, הופיעו לספר גם "תרגומים מזויפים", ספרי פאנפיקשן או פסטיש שמתחזים לתרגומים לספרים אמיתיים בסדרה. המפורסם ביותר בספרים המזויפים היה "הארי פוטר ובאו זולונג" (哈利波特与豹走龙), שיצא בסין ב-2002, לפני שיצא הספר החמישי בסדרה. הספר בוסס ברובו על "ההוביט", ספרו של ג'. ר. ר. טולקין, כאשר שמות הדמויות שונו לאלה של רולינג.
בין הספרים המזויפים האחרים נמנים גם "הארי פוטר ובובת החרסינה" (哈利・波特与瓷娃娃), "הארי פוטר והצב המוזהב" וכן "הארי פוטר ואגרטל הבדולח". באוגוסט 2007, פרסם הניו יורק טיימס כתבה לפיה הוצאת ספרה החדש של רולינג, "הארי פוטר ואוצרות המוות", הובילה ל"גל חיקויים סיניים מוזרים במיוחד". בכתבה הופיעו מספר תקצירים וקטעים מתוך הספרים. בין השאר הופיעו בכתבה "הארי פוטר והתלמידים הסיניים שהגיעו אל בית הספר הוגוורטס לכישוף וקוסמות מעבר לים", "הארי פוטר והפנינה דוחת המים", "הארי פוטר והמשפך הענק", "הארי פוטר והעימות הסופי" ועוד.
אנשיה של רולינג מפעילים לחץ משפטי על המוציאים לאור, על מנת שלא יפרו את זכויותיה, ועושים צעדים כדי למנוע את הפצת הספרים המזויפים. כך למשל הופסק ייצור הספר "הארי פוטר בכלכותה" (בבנגלית: হ্যারি পটার ইন ক্যালকাটা), ב-2003.
"תרגום" מאנגלית בריטית לאנגלית אמריקנית

לא ניסיתי, ואני מצטט, לעשות לספרים "אמריקניזציה"... מה שניסיתי לעשות היה לתרגם, ואני חושב שזה שונה. רציתי שכל ילד אמריקני שיקרא את הספר יקבל את אותה חוויה ספרותית לה זכה הילד הבריטי.
ההבדלים בין הגרסאות הבריטיות והאנגליות של הספרים מכונים לעיתים "תרגום" – מאנגלית בריטית לאנגלית אמריקנית. הדוגמה הבולטת ביותר להבדלים אלה היא כותרת הספר הראשון בסדרה, הארי פוטר ואבן החכמים: בבריטניה, שם פורסם הספר במקור, שמו היה "Harry Potter and the Philosopher's Stone" (תרגום מילולי: "הארי פוטר ואבן הפילוסוף") בעוד בארצות הברית הוא כונה "Harry Potter and the Sorcerer's Stone" (תרגום מילולי:"הארי פוטר ואבן המכשף"). לרוב, השינויים לקסיקליים בלבד ומתאימים בין הניבים השונים – מונעים מהקורא האמריקני להיתקל במונחים בריטיים לא מוכרים. שינויים כאלה מקובלים בכל תרגום מאנגלית בריטית לאמריקנית (ולהפך), אך בסדרת הארי פוטר זכה המהלך לביקורת מקוראים שחשו שהאנגלית הבריטית מוסיפה טעם אחר לסדרה.